<classify> Mabingwa hao wa Tanzania Bara msimu wa 201314, wanaoshika nafasi ya pili kwenye msimamo wa ligi kwa pointi 37, sasa wameachwa na vinara Yanga kwa pointi sita.Akizungumza na gazeti hili jana, Meneja wa Azam FC, Jemedari Said alisema kuachwa kwa pointi nyingi hakumaanishi kuwa wameshindwa, bali wanajipanga kufanya vizuri katika michezo iliyobaki na taratibu watawafikia wapinzani wao.Sisi tukishinda mechi mbili na Yanga wakapoteza mechi mbili zijazo, ni rahisi kuwafikia, tuna imani bado kuwa tutatetea ubingwa wetu, alisema Said na kuongeza kuwa timu hiyo ilitarajiwa kuwasili jana mkoani Morogoro kuwafuata Mtibwa Sugar na leo kufanya mazoezi asubuhi kisha kwenda Turiani kwa ajili ya mechi ya kesho.Said alisema wanatarajia kushinda katika mchezo huo kwani mara nyingine wanapokutana huwadhibiti Mtibwa Sugar hata kama wakiwa nyumbani kwao Uwanja wa Manungu wilayani Mvomero.Katika mchezo wa mzunguko wa kwanza uliochezwa kwenye Uwanja wa Chamazi Complex, Chamazi nje kidogo ya Jiji la Dar es Salaam, Mtibwa Sugar walikalia kuti kavu baada ya kufungwa mabao 5-2.Tunaifahamu Mtibwa vizuri na kila tunapokutana lazima tuibuke na ushindi hivyo hatuna wasiwasi katika mchezo wetu ujao, tumejipanga kuhakikisha tunaondoka na ushindi, alisema kiungo huyo wa zamani wa Kariakoo Lindi.Azam FC bado wana faida kwani wamecheza michezo 19 pekee, wakishinda 10, sare saba na kupoteza miwili na sasa wamebakiza mechi sita kukamilisha ndoto zao iwapo tu watafanikiwa kushinda yote.Wapinzani wao, Yanga wamecheza mechi 19 wakati watani wao wa jadi, Simba wamecheza mechi 21.  <topic>: MICHEZO 